CELEX: 62009CB0487
Language: lt
Date: 2010-10-06 00:00:00
Title: Byla C-487/09: 2010 m. spalio 6 d. Teisingumo Teismo nutartis byloje ( Tribunal Supremo (Ispanija) prašymas priimti prejudicinį sprendimą) Inmogolf SA prieš Administración General del Estado (Procedūros reglamento 104 straipsnio 3 dalies pirma pastraipa — Direktyva 69/335/EEB — Netiesioginiai mokesčiai — Kapitalo pritraukimas — Vertybinių popierių perleidimas — Akcinis kapitalas, kurį daugiausia sudaro nekilnojamasis turtas)

12.3.2011   
            
            
               LT
            
            
               Europos Sąjungos oficialusis leidinys
            
            
               C 80/8
            
         2010 m. spalio 6 d. Teisingumo Teismo nutartis byloje (Tribunal Supremo (Ispanija) prašymas priimti prejudicinį sprendimą) Inmogolf SA prieš Administración General del Estado
   
   (Byla C-487/09) (1)
   
   (Procedūros reglamento 104 straipsnio 3 dalies pirma pastraipa - Direktyva 69/335/EEB - Netiesioginiai mokesčiai - Kapitalo pritraukimas - Vertybinių popierių perleidimas - Akcinis kapitalas, kurį daugiausia sudaro nekilnojamasis turtas)
   2011/C 80/13
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Tribunal Supremo
   
   
      Šalys
   
   
      Kasatorė: Inmogolf SA
   
   
      Kita proceso šalis: Administración General del Estado
   
   
      Dalykas
   
   Prašymas priimti prejudicinį sprendimą — Tribunal Supremo — 1969 m. liepos 17 d. Tarybos direktyvos dėl netiesioginių mokesčių, taikomų kapitalui pritraukti (OL L 249, p. 25; 2004 m. specialusis leidimas lietuvių k., 9 sk., 1 t. p. 11), 11 straipsnio a punkto ir 12 straipsnio 1 dalies a punkto aiškinimas — Draudimas apmokestinti vertybinių popierių sukūrimą, išleidimą, kotiravimą vertybinių popierių biržoje, jų pateikimą į rinką arba sandorių su jais sudarymą — Leidžianti nukrypti nuostata — Vertybinių popierių perleidimo mokestis — Nacionalinis mokestis, taikomas perleidžiant bendrovės, kurios mažiausiai 50 % turto yra nekilnojamasis turtas, akcijas, dėl ko vertybinius popierius įgijęs asmuo gauna teisę kontroliuoti bendrovę.
   
      Rezoliucinė dalis
   
   1969 m. liepos 17 d. Tarybos direktyva 69/335/EEB dėl netiesioginių mokesčių, taikomų kapitalui pritraukti, konkrečiai kalbant, jos 11 straipsnio a punktu ir 12 straipsnio 1 dalies a punktu, nedraudžiamas toks valstybės narės reglamentavimas, koks numatytas 1988 m. liepos 28 d. Įstatymo Nr. 24/1988 dėl vertybinių popierių rinkos, iš dalies pakeisto 1991 m. birželio 6 d. Įstatymu Nr. 18/91, 108 straipsnio 2 dalyje, kuriuo, siekiant, kad būtų užkirstas kelias išvengti mokesčių, perleidžiant nekilnojamąjį turtą tarpininkaujant bendrovėms vertybinių popierių perleidimas apmokestinamas turto perleidimo mokesčiu, kai šie vertybiniai popieriai atitinka bendrovių, kurių turtą sudaro ne mažiau kaip 50 % nekilnojamojo turto, akcinio kapitalo dalis, o po tokio perleidimo įgijėjas įgyja poziciją, pagal kurią gali kontroliuoti atitinkamą bendrovę net ir tuo atveju, kai, viena vertus, neketinta išvengti mokesčio, ir, antra vertus, šios bendrovės visiškai vykdo savo veiklą, o nekilnojamojo turto negalima atskirti nuo šių bendrovių vykdomos ekonominės veiklos.
   
      (1)  OL C 63, 2010 3 13.